ตลท.ทัวร์สิงคโปร์10ม.ค.ขน11บจ.พบ400กองทุน
ตลาดหลักทรัพย์เปิดแผนโรดโชว์ปี 2556 เน้นพา บจ.เล็กกลางพบนักลงทุนภูมิภาคเอเชีย ประเดิมสิงคโปร์ 10 ม.ค.นี้ นำ 11 บริษัทชั้นนำร่วมให้ข้อมูล
10 ม.ค. 2556

ตลาดหลักทรัพย์เปิดแผนโรดโชว์ปี 2556 เน้นพา บจ.เล็กกลางพบนักลงทุนภูมิภาคเอเชีย ประเดิมสิงคโปร์ 10 ม.ค.นี้ นำ 11 บริษัทชั้นนำร่วมให้ข้อมูล
นายจรัมพร โชติกเสถียร กรรมการและผู้จัดการ ตลาดหลัก ทรัพย์แห่งประเทศไทย เปิดเผยว่า ตลาดหลักทรัพย์ร่วมกับบริษัทหลักทรัพย์ ดีบีเอส วิคเคอร์ส (ประเทศไทย) จัดงาน “The Pulse of Asia Conference” ณ ประเทศสิงคโปร์ ในวันที่ 10 ม.ค. 2556 ซึ่งเป็นโรดโชว์ครั้งแรกในปีนี้ โดยนายชัชชาติ สิทธิพันธุ์ รมว.คมนาคม จะร่วมนำเสนอนโยบายของภาครัฐในการพัฒนาโครงสร้างพื้นฐานด้านการคมนาคมและระบบโลจิสติกส์
งานครั้งนี้จะมีบริษัทจดทะเบียน (บจ.) 11 แห่ง ร่วมให้ข้อมูลร่วมกับอีก 85 บริษัทจากประเทศภูมิภาคเอเชีย โดยมีผู้จัดการกองทุนร่วมงานกว่า 400 คน จาก 169 กองทุน
“โรดโชว์ครั้งนี้เป็นโอกาสดีที่จะนำเสนอความน่าสนใจของตลาดทุนไทย ซึ่งในปีที่ผ่านมาดัชนีหุ้นไทยเติบโตถึง 36% ขณะที่สภาพคล่องสูงสุดในภูมิภาคที่กว่า 3.2 หมื่นล้านบาทต่อวัน นอกจากนี้ตำแหน่งที่ตั้งของไทยที่อยู่ในภูมิภาคที่มีการเติบโตสูงและเพิ่มโอกาสสำหรับ บจ.ไทยเช่นกัน” นายจรัมพร กล่าว
ด้านนางภัทธีรา ดิลกรุ่งธีระภพ ประธานเจ้าหน้าที่บริหาร บริษัทหลักทรัพย์ ดีบีเอส วิคเคอร์ส (ประเทศไทย) กล่าวว่า งานนี้ได้รับการตอบรับจากผู้ลงทุนเป็นอย่างดี 
ทั้งนี้ 11 บริษัทที่ร่วมโรดโชว์ครั้งนี้ ได้แก่ บริษัท เจริญโภคภัณฑ์อาหาร (CPF) บริษัท ไทยยูเนี่ยน โฟรเซ่น โปรดักส์ (TUF) บริษัท เหมราชพัฒนาที่ดิน (HEMRAJ) บริษัท ควอลิตี้เฮ้าส์ (QH) บริษัท เอสซี แอสเสท คอร์ปอเรชั่น (SC) บริษัท ไทคอน อินดัสเทรียล คอนเน็คชั่น (TICON) บริษัท เซ็นทรัลพัฒนา (CPN) บริษัท จีเอ็มเอ็ม แกรมมี่ (GRAMMY) บริษัท สยาม โกลบอลเฮ้าส์ (GLOBAL) บริษัท ทางด่วนกรุงเทพ (BECL) และบริษัท เอสวีไอ (SVI)